**Република Србија**

**ОПШТИНА РАЖАЊ**

**Комисија за избор чланова тела за праћење**

**Примене ЛАП-а општине Ражањ**

**Број: 021-27/20-01**

**Датум: 30.10.2020. године**

На основу тачке 17.1.2 локалног антикорупцијског плана општине Ражањ („Службени лист општине Ражањ број 10/2017) и тачке II Решења Председника општине Ражањ од 29.10.2020. године о именовању комисује за избор чланова тела за праћење примене ЛАП-а општине Ражањ, Комисија за избор чланова тела за праћење примене ЛАП-а општине Ражањ, на седници одржаној 30.10.2020. године, расписује

**ЈАВНИ КОНКУРС**

**ЗА ИЗБОР ЧЛАНА САВЕТА ЗА ПРАЋЕЊЕ ПРИМЕНЕ ЛОКАЛНОГ АНТИКОРУПЦИЈСКОГ ПЛАНА ОПШТИНЕ РАЖАЊ**

 Јавни позив се расписује ради подношења пријава грађана општине Ражањ за чланство у Савет за праћење примене Локалног антикорупцијског плана општине Ражањ (у дањем тексту:“Савет“).

 Савет општине Ражањ је тело које прати спровођење и примену Локалног антикорупцијског плана (ЛАП) општине Ражањ и чине га 3 (три) члана које именује Скупштина општине Ражањ након спроведеног конкурса. Савет општине Ражањ је формиран 27.06.2019. године Одлуком о именовању чланова Савета за праћење примене Локалног антикорупцијског плана општине Ражањ бр.021-27/19-11 („Сл.лист општине Ражањ бр.11/19“).

Члан Савета Ружица Ђукић – Јанковић разрешена је Решењем Скупштине општине Ражањ 13. октобра 2020. године („Сл.лист општине Ражањ бр.29/20“) због избора на функцију члана Општинског већа општине Ражањ. Из тог разлога Комисија расписује конкурс за избор новог члана.

 Чланови савета општине Ражањ именују се на период до три године.

 Чланови Савета имају право на накнаду по одржаној седници Савета у висини одборничке накнаде.

 Позивају се грађани општине Ражањ да доставе кандидатуру за чланство у Савет за праћење примене Локалног антикорупцијског плана општине Ражањ (у даљем тексту: „Савет“).

 Подносилац пријаве за чланство у савету треба да испуњава следеће услове:

* да има пребивалиште на територији општине Ражањ;
* да је лице пунолетно;
* да није осуђиван и да се против њега не води поступак за дела која се односе на корупцију;
* да није носилац функције у политичкој странци;
* да није јавни функционер у смислу одредби Закона о Агенцији за борбу против корупције;
* да досадашњим деловањем није кршио одредбе Закона о Агенцији за борбу против корупције;
* да није запослен у органима општине Ражањ, јавним предузећима и установама чији је оснивач општина Ражањ.

 Пријава за чланство у Савету подноси се на прописаном обрасцу који се може преузети на званичном сајту општине Ражањ у електронској форми или у писарници општине Ражањ, у штампаној форми.

 Уз пријаву се прилажу следећи докази:

* биографија подносиоца пријаве;
* пријава о пребивалишту издата од стране Министарства унутрашњих послова;
* уверење да лице није осуђивано издато из евиденције Министарства унутрашњих послова;
* потврда да се против подносиоца пријаве не води кривични поступак издата од Основног суда у Алексинцу;
* оверена лична изјава да лице није носилац функције у политичкој странци, да није јавни фунционер и да није запослен у органима општине Ражањ, јавним предузећима и установама чији је оснивач општина Ражањ;
* мотивационо писмо за пријављивање на конкурс;
* копија личне карте.

 Пријаве се подносе у року од 30 (тридесет) дана од дана објављивања конкурса на званичном сајту општине Ражањ односно закључно са **29. новембром 2020. године** са назнаком: **ЗА ЈАВНИ КОНКУРС ЗА ЧЛАНСТВО У САВЕТУ ЗА ПРАЋЕЊЕ ПРИМЕНЕ ЛОКАЛНОГ АНТИКОРУПЦИЈСКОГ ПЛАНА – НЕ ОТВАРАТИ** на адресу:

 ОПШТИНА РАЖАЊ, Комисија за избор чланова Савета за праћење примене ЛАП-а општине Ражањ, Трг Светог Саве бр. 33, путем поште или на писарници општине Ражањ.

 Конкурс ће се објавити:

* на огласној табли општине Ражањ;
* на сајту општине Ражањ;

 Документацију кандидати могу преузети на званичном сајту општине Ражањ у електронској форми.

**Комисија за избор чланова тела за праћење**

**примене ЛАП-а општине Ражањ**

 **Председник**

 **Звездана Бркић, с.р.**